stanford-oval/wikipedia huggingface dataset:
חנה בת שחר
הערות שוליים

↑  סופו של "מצעד הזימה" - שאול שיף
↑  שירי לב-ארי, הגיבורה דתייה אבל אין לה אלוהים, באתר הארץ, 15 באוקטובר 2008
↑  חנה בת־שחר / סיפורי הכוס / הוצאת  צ'ריקובר, מעריב, 23 באוגוסט 1985
↑  יוסף אורן, כמהות לאהבה, מעריב, 2 במרץ 1990
↑  פביאנה חפץ, ספרים - ״ריקוד הפרפר״ / חנה בת-שחר / צד התפר, סיפורת עברית בעריכת יגאל שוורץ, חדשות, 26 במרץ 1993
↑  חגית מהלא, ‏מראה מעל הקשר, באתר גלובס, 31 ביולי 2008
↑   מוסף "ספרים", ספרים חדשים, באתר הארץ, 26 במאי 2013
↑  ירון אביטוב, הדתיות היא רק פרט פיקאנטי, כל העיר, 2 במרץ 1990
↑  ניצה קרן, רשמי עבים מתחת לשמי הים התיכון : ספרות נשים ישראלית בצל מורשת גותית, מכאן, כרך י' (ספטמבר 2010, תשע"א), עמ' 209–232
↑  יוסף אורן, כמהות לאהבה, הצדעה לספרות הישראלית, ראשון לציון : יחד, תשנ"א 1991, עמ' 134–142
↑  ראו: אורנה קראוס, אסטרטגיות של כיסוי והסתרה בסיפורי הקובץ "שם סירות הדיג" של חנה בת-שחר, עבודת מחקר, אוניברסיטת תל אביב, תשס"ד 2004
↑  ביקורות:
חנה הרציג, יותר מדי רצינות ופחות מדי חמקמקות, הומור, ערמומיות או רעננות, באתר הארץ, 6 ביוני 2005
עמרי הרצוג, מצבים עצבניים / הבלתי אפשרי / קגנסקיה והאלים, באתר הארץ, 6 באפריל 2005
↑  ביקורות:
אברהם בלבן, פלשבק בתוך פלשבק, באתר הארץ, 7 ביולי 2008
לילך וולך, חרדים לגורל קוראינו, באתר ynet, 30 ביולי 2008
אריק גלסנר, משחק הצללים: על "צללים בראי" של חנה בת שחר, באתר nrg‏, 8 באוגוסט 2008
דפנה שחורי, תרבות, מרחפת: ספר חדש לחנה בת שחר, באתר nrg‏, 25 ביולי 2008
↑  רבקה שאול בן–צבי, טרגדיה של תמימות, מקור ראשון, י"ב באב תשע"ז
↑  בני ציפר עם המלצה חמה על הספר של חנה בת שחר 'נהר הקרח': "אחד הספרים היפים ביותר שקראתי מעודי, מכיוון שיש בו כנות ענקית", 103fm 16/08/2019
↑    ריקי רט, ‏"לצערנו הרב הפגיעות המיניות נפוצות גם בחברה החרדית, גם בבנים וגם בבנות", בעיתון מקור ראשון, 8 בפברואר 2023
| --- | --- |
בקרת זהויות :  NLI: 987007306884905171  BnF: cb125465588 (data)  CiNii: DA18880538  GND: 1148993169  ISNI: 0000 0000 6649 2678  LCCN: n89121228  NTA: 184818508  SUDOC: 258026758  VIAF: 44412379   WorldCat (עם VIAF): 44412379
נינטנדו סוויץ' 2

| --- | --- |

 יצרן:  נינטנדו
 סוג:  קונסולת משחקים
 תאריך שחרור:  2025
 מודל קודם:  נינטנדו סוויץ'
 
נינטנדו סוויץ' 2 (באנגלית: Nintendo Switch 2; ביפנית: ニンテンドースイッチ 2, Nintendō Suitchi 2) היא קונסולת משחקי וידאו היברידית מבית נינטנדו שהוכרזה ב-16 בינואר 2025 ותושק בהמשך שנת 2025.
מאפיינים

לפי ההערכה של אתר חדשות הטכנולוגיה "Ars Technica"(אנ') הקונסולה תהיה מצוידת במסך תצוגה בגודל 7.9 אינץ', אשר יהיה גדול ב-33% ממסך התצוגה של קונסולת הסוויץ' המקורית.  לקונסולה מעבד של חזק בהרבה מקונסולת הסוויץ' המקורית.
בדומה לקונולת הסוויץ' המקורית גם נינטנדו סוויץ' 2 תהיה קונסולה היברידית, כלומר היא יכולה לשמש גם כקונסולת משחקים ניידת וגם ניתן לחבר אותה לטלוויזיה.
הבקרים של הקונסולה עוצבו מחדש והם גדולים יותר מהבקרים של קונסולת הסוויץ' המקורית והם מתחברים בצורה מגנטית לצידי הקונסולה.
לקונסולה חיבור USB-C בחלק העליון שלה ובחלק התחתון שלה.
היסטוריה

במאי 2024, נשיא חברת נינטנדו שונטארו פורוקאווה (אנ') פרסם הודעה בטוויטר בה הוא אישר באופן רשמי שנינטנדו מפתחת את הקונסולה שתחליף את הנינטנדו סוויץ', ושהחברה צפויה לחשוף את אותה הקונסולה לראשונה עד מרץ 2025.
הקונסלה הוכרזה לראשונה באופן רשמי ב-16 בינואר 2025. הייצור ההמוני של הקונסולה וההתחלה של מכירת הקונסולה צפויים להתרחש במהלך המשך שנת 2025. נינטנדו מתכננת לפרסם פרטים נוספים על המכשיר במהלך אירוע נינטנדו דיירקט ב-2 באפריל 2025.
תאימות לאחור

לטענת המפתחים תהיה תאימות לאחור לקונסולה עבור חלק ניכר מהמשחקים שיצאו בעבר לנינטנדו סוויץ', הן עבור משחקים פיזיים ומשחקים שנרכשו באופן דיגיטלי, כך שניתן יהיה לשחק אותם גם בקונסולה החדשה.
הערות שוליים

↑  Orland, Kyle (17 בינואר 2025). "Switch 2 sports ~7.9" screen, 33% bigger tablet surface—Ars video analysis". Ars Technica. נבדק ב-17 בינואר 2025. {{cite web}}:  (עזרה)
↑  Richardson, Tom (7 במאי 2024). "Nintendo Switch 2: Official announcement promised within next year". BBC. נבדק ב-7 במאי 2024. {{cite web}}:  (עזרה)
↑  Rosenblatt, Kalhan (16 בינואר 2025). "Nintendo offers brief first look at the Switch 2 console". NBC News. ארכיון מ-16 בינואר 2025. נבדק ב-16 בינואר 2025. {{cite news}}:  (עזרה)
↑  Kennedy, Victoria. "It's official: Nintendo Switch 2 revealed after months of waiting". Eurogamer. נבדק ב-16 בינואר 2025. {{cite web}}:  (עזרה)
↑  Welsh, Oli; McWhertor, Micheal. "Nintendo Switch 2 has been announced". Polygon. נבדק ב-16 בינואר 2025. {{cite web}}:  (עזרה)
| נינטנדו |
| --- | --- | --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• נינטנדו 64 ‏• נינטנדו גיימקיוב ‏• Wii ‏• Wii U ‏• נינטנדו סוויץ' ‏• נינטנדו סוויץ' 2 |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏•  גיים בוי אדוונס • נינטנדו DS ‏• נינטנדו 3DS |  |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • קיד איקרוס |  |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |  |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |  |
דנמרק

ערך זה עוסק במדינה בצפון אירופה. אם התכוונתם למונרכיה חוקתית וקהילייה הכוללת את דנמרק, איי פארו וגרינלנד, ראו .
דֶנְמַרְק (בדנית: Danmark, הגייה: [ˈtænmɑk]; שם ארכאי: דֶנְיָה) היא מדינה בצפון אירופה, הקטנה והדרומית שבין המדינות הנורדיות. היא משתייכת באופן מסורתי למדינות סקנדינביה, אם כי אינה שוכנת על חצי האי סקנדינביה. המדינה, שמצויה ברובה על חצי האי יוטלנד, גובלת בים הבלטי בצידה הצפון-מזרחי, בים הצפוני בצידה הצפון-מערבי, בגרמניה בדרומה, ובקנדה באי הנס. האיים גרינלנד ואיי פארו משתייכים לדנמרק כחלק מממלכת דנמרק; הם נמצאים תחת חסות הכתר הדני אולם נהנים משלטון אוטונומי.
דנמרק היא המונרכיה האירופית העתיקה ביותר שמתקיימת ברציפות עד היום. כיום מוגדרת שיטת הממשל בה כמלוכה חוקתית. היא חברה באיחוד האירופי מאז 1973 (גרינלנד ואיי פארו אינן חברות באיחוד), וכן היא חברה מייסדת של המועצה הנורדית וברית נאט"ו.
במשך מאות שנים הסתמכה כלכלתה של דנמרק על חקלאות, דיג וימאות משום שאין בה משאבי טבע חשובים, אולם בסוף המאה ה-19 ותחילת המאה ה-20 היא חוותה תקופה אינטנסיבית של תיעוש ועיור, שתרמה בהמשך להפיכתה למדינת רווחה בשנות השלושים. במלחמת העולם השנייה הייתה המדינה תחת כיבוש גרמניה הנאצית. בשנת 1949 הייתה לאחת החברות המייסדות של נאט"ו. בשנת 2017 דורגה דנמרק במקום השני בין האומות המאושרות ביותר בעולם לפי מדדי בריאות, רווחה וחינוך.[דרוש מקור]
היסטוריה > היסטוריה מוקדמת

שטחה של דנמרק יושב לראשונה לפני יותר מ-100,000 שנה, אך ככל הנראה תושביו הראשונים נאלצו לעזוב את האזור בעידן הקרח, והתושבים הקבועים הראשונים הגיעו לאזור כ-15,000 שנה לפני זמננו. בדנמרק תילי קבורה רבים מעידן הברונזה הנורדי (1800–600 לפני הספירה), ובתלים אלו נמצאו שפע של ממצאים ארכאולוגיים.
במהלך עידן הברזל הפרה-רומאי (500 לפני הספירה עד 1 לספירה) התקרר האקלים בדנמרק ונעשה רטוב יותר, תהליך שהקשה על החקלאות באזור וגרם לכך שחברות רבות היגרו דרומה, לאזור גרמניה. האימפריה הרומית, שהגיעה כמעט עד לאזור דנמרק של היום, שמרה על קשרי מסחר עם השבטים המקומיים באזור, שבאותה התקופה הושפעו רבות מהתרבות הקלטית. היסטוריונים רבים מאמינים כי לפני הגעת אבותיהם של הדנים המודרניים מהאיים שממזרח לדנמרק, רוב האזור היה מיושב על ידי היוטים, שהיגרו מאוחר יותר לאיים הבריטיים יחד עם הסקסונים והאנגלים ויצרו יחדיו את העם האנגלו-סקסי.
המקור המדויק של האומה הדנית המאוחדת אינו ידוע, אולם האזכור הכתוב הראשון של העם הדני נכתב בשנת 551 בספר "גטיקה" של ההיסטוריון יורדנס.
היסטוריה > התקופה הוויקינגית

בתחילת המאה ה-8, התפשטה האימפריה הפרנקית של קרל הגדול צפונה עד לגבול הדרומי של העם הדני. הדנים היו מודעים לטבח שבוצע בפגנים בגרמניה, ואיום זה גרם להם להתאחד עם עמים סקנדינבים נוספים. החל מתקופה זו ובמשך מאות שנים נקראו הדנים, יחד עם הנורווגים והגיטים, בשם ויקינגים, ושלטו על הימים והחופים של אירופה. הוויקינגים הדנים היו פעילים בעיקר באיים הבריטים ובמערב אירופה, כבשו חלקים מאנגליה, אירלנד, צרפת (ייסדו את נורמנדי) ועוד.
דנמרק אוחדה לממלכה בשנת 980 לערך על ידי האראלד כחול-השן (Harald Blåtand) שהיה למלך הנוצרי הראשון של דנמרק, לאחר שמיסיונר גרמני שכנע אותו להתנצר. דת חדשה זו, שהחליפה את הדת הנורדית העתיקה (אנ'), הייתה מועילה ביותר מבחינת המלך החדש: היא הביאה עימה תמיכה מהאימפריה הרומית הקדושה, ואפשרה למלך להיפטר מכל מתנגדיו שלא הסכימו לוותר על דתם הנורדית.
היסטוריה > ימי הביניים והעת החדשה המוקדמת

ב-1389 אוחדו שוודיה, נורווגיה ודנמרק תחת מלך אחד, איחוד זה נודע כאיחוד קאלמאר (Kalmar), והיה איחוד אישי ולא איחוד פוליטי. במהלך המאה ה-15 התנגדה שוודיה לניסיונות לרכז את השלטון תחת מלך דני, התנגדות שהגיעה אף לכדי מרד חמוש. בסופו של דבר פרשה שוודיה מהאיחוד ב-1521.
ב-1658 איבדה דנמרק את חבל סקניה (Skåne) שבדרום שוודיה לשוודיה. בתקופת המלחמות הנפוליאוניות ניסתה דנמרק לשמור על נייטרליות, אך נקלעה למלחמה נגד בריטניה, שבמהלכה פשט הצי הבריטי פעמיים על קופנהגן. כתוצאה מהמלחמה הגיע האיחוד הדני-נורווגי לסף פשיטת רגל ב-1813, ופורק בשנת 1814 כשנורווגיה נכנסה לאיחוד חדש עם שוודיה (עד 1905).
היסטוריה > היסטוריה מודרנית

התנועה הדנית הליברלית הלאומית החלה לצבור מומנטום במהלך שנות השלושים של המאה ה-19. לאחר התקופה המהפכנית באירופה של שנת 1848, הידועה כ"אביב העמים", הפכה דנמרק למונרכיה חוקתית ב-5 ביוני 1849 כשהיא מאמצת חוקה חדשה. מהמלך נלקחו כל תפקידיו הביצועיים והועברו לידי הממשלה.
ב-1864 נחלה דנמרק תבוסה מידי צבאות פרוסיה והאימפריה האוסטרית במלחמת שלזוויג השנייה. כתוצאה מתבוסתה איבדה את מחוז שלזוויג שבדרומה לפרוסיה. מפלה זו הותירה רשמים עמוקים על הזהות הדנית הלאומית. בהשראת הכומר ניקולאי גרונטוויג וממשיך דרכו קריסטן קולד קמה בדניה לאחר המלחמה תנועת בתי החינוך העממיים להשכלת מבוגרים, תחת הסיסמה "נרכוש בפנים את אשר הפסדנו בחוץ"; תנועה זו מילאה תפקיד חשוב בתהליך הדמוקרטיזציה של העם הדני. לאחר מלחמה זו אימצה דנמרק מדיניות של נייטרליות, בעקבותיה נשארה נייטרלית בזמן מלחמת העולם הראשונה.
אף על פי שהכריזה על עצמה נייטרלית, ב-9 באפריל 1940 פלשו לדנמרק כוחות גרמניה הנאצית (מבצע וזרְאִיבונג, בגרמנית Weserübung),. דנמרק נותרה תחת הכיבוש הנאצי במהלך כל מלחמת העולם השנייה. על אף שהמשטר הנאצי בדנמרק היה נוקשה פחות מאשר במדינות אחרות, פעלה נגדו תנועת מחתרת, והיא הצליחה להבריח את רובם המכריע של יהודי המדינה לשוודיה הנייטרלית. דנמרק היא המדינה היחידה באירופה שלא הסכימה להסגיר יהודים לידי הנאצים.
ב-4 באפריל 1949 הצטרפה דנמרק לנאט"ו וב-1973 הצטרפה לשוק האירופי המשותף (שיותר מאוחר הפך לאיחוד האירופי).
גאוגרפיה

שטחה של דנמרק, לא כולל גרינלנד, הוא 43,094 קמ"ר, והיא בין המדינות הקטנות בשטחן באירופה. חלקה היבשתי של דנמרק שוכן בצפונו של חצי האי יוטלנד (בדנית: Jylland, "יילאן") וגובל בגרמניה. בנוסף אליו, מרכיבים את הממלכה 405 איים, כשמתוכם רק 82 מיושבים; הגדולים שבהם הם שלן (Sjealand), בו נמצאת הבירה קופנהגן, ופין (Fyn). האי בורנהולם ממוקם מזרחית לדנמרק, בים הבלטי. רוב האיים מחוברים באמצעות גשרים, כשהבולט ביניהם הוא גשר ארסונד המגשר בין האי שלן לשוודיה.
הארץ היא ברובה המוחלט מישורית. הנקודה הגבוהה ביותר נמצאת ביוטלנד והיא "מוליהוי", שגובהו 171 מטרים מעל פני הים.
האקלים בדנמרק הוא ימי ממוזג, בהשפעת הקרבה לים וקו הרוחב הצפוני. טמפ' המקסימום הממוצעת בינואר היא 1.5 מעלות מעל האפס, ובאוגוסט – 17.2 מעלות. המדינה משופעת במשקעים. בשנה ממוצעת יורדים 765 מ"מ של משקעים במשך 179 ימי גשם ושלג, הפזורים לאורך כל חודשי שנה, ובמיוחד בסתיו. בגלל מיקומה של דנמרק במפגש בין אזורי אקלים שונים, שכיחים בה שינויים קיצוניים יחסית במזג האוויר בתוך זמן קצר במהלך אותו יום, ובפרט מועדים לכך חודשי הסתיו.
מבחינה אדמיניסטרטיבית מחולקת דנמרק ל-5 מחוזות. כל מחוז מחולק למספר נפות.
יחד עם גינאה המשוונית ואיחוד האמירויות, דנמרק היא אחת משלוש המדינות היחידות בעולם, שעל אף שרוב שטחן הוא ביבשת, מצויה בירתן על אי.
תרבות ושפה

השפה הדנית שייכת למשפחת השפות הגרמאניות, והיא קרובה לשאר לשונות סקנדינביה. מבין הסופרים הדניים מפורסם ביותר סופר-הילדים הנודע האנס כריסטיאן אנדרסן. יאקוב קנוסן היה מועמד לקבלת פרס נובל לספרות בשנת 1916. קרל גילרופ והנריק פונטופידן זכו בפרס נובל לספרות בשנת 1917 ויוהנס וילהלם ינסן בשנת 1944.
בתחום הציור התפרסם במחצית השנייה של המאה ה-19, קרל בלוך, ידידו של אנדרסן, שעבודותיו נערצות עד היום על ידי הכנסייה המורמונית.
כלכלה

השוק הכלכלי בדנמרק נחשב מתקדם מאוד ומשלב חקלאות מתקדמת, תעשייה מסורתית בהיקף נמוך, מערכת רווחה ממשלתית ענפה, מטבע יציב, תלות גבוהה בסחר חוץ וסקטור ציבורי גדול יחסית למדינות אירופה בגודל של כ-33% מהכלכלה.
עיקר הייצוא של דנמרק הוא מזון, מכונות, תרופות ואנרגיה והוא מתבצע עם מדינות האיחוד האירופי ובעיקר שוודיה, גרמניה והממלכה המאוחדת. ממדינות אלו מתבצע גם עיקר הייבוא, ועיקרו מכונות וחומרי גלם שונים לתעשייה.
כלכלתה של דנמרק נחשבת סוציאל-דמוקרטית. היא מבוססת על מדיניות ה-Flexicurity, המושתתת על מיסים גבוהים, מדינת רווחה מפותחת ואיגודים מקצועיים חזקים. העובדים בדנמרק מאוגדים מאוד, 75% מכלל העובדים במשק הדני חברים בקונפדרציית איגודי המסחר הדנית, המהווה ארגון-גג לארגוני העובדים והאיגודים המקצועיים בדנמרק. לאיגודי העובדים השפעה יום-יומית על חיי העובדים וניהול מקום עבודתם. המסורת העסקית הדנית כוללת שיתוף מקיף של האיגודים בניהול, וברוב החברות יש נציגות לעובדים במועצת המנהלים, כל זאת כאשר הממשלה דואגת לתת כוח לאיגודי העובדים ולגבות אותם, אם כי לא להתערב בקביעת שכר מינימום שנקבע בהסכם בין האיגודים למעסיקים. ראש הממשלה לארס לוקה רסמוסן תיאר את המודל הנורדי שלפיו בנויה הכלכלה הדנית כך: "דנמרק רחוקה מכלכלה סוציאליסטית מתוכננת, דנמרק היא כלכלת שוק ... המודל הנורדי הוא מדינת רווחה מורחבת, המספקת רמה גבוהה של ביטחון לאזרחיה, אך הוא גם כלכלת שוק מצליחה".
בשנת 1972 דנמרק חתמה על אמנת ההצטרפות לאיחוד האירופאי.
השכר הממוצע לעובד ייצור בשנת 2004 היה 300,000 קרונות דניות לשנה (40,000 אירו). שוויוניות התחלקות ההכנסות בדנמרק היא מהגבוהות בעולם, 0.22 על פי מדד גיני. בכל חברה בע"מ שבה יותר מ-50 עובדים, שליש מהדירקטוריון מורכב מנציגי האיגוד המקצועי. בעלי ההון הגדולים ביותר במגזר הלא הממשלתי הדני הם קרנות הפנסיה הממלכתיות וקרנות הפנסיה של האיגודים המקצועיים.
למרות חברותה באיחוד האירופי וחלקה הפעיל בכלכלת הארגון, דנמרק בחרה בעקבות משאל עם בספטמבר 2000 שלא לעבור למטבע האירו ולהישאר עם מטבע הכתר הדני. עם זאת הוחלט להצמיד את מטבע הכתר הדני לאירו ברצועת ניוד צרה.
בסוגיות שימור וניצול אנרגיה דנמרק היא מהמתקדמות בארצות העולם. ב-2015, 29% מהאנרגיה שצורכת הממלכה סופקה באמצעות מקורות אנרגיה מתחדשים, בעיקר טורבינות רוח, בחוות גדולות שהוקמו בחלקן בים.
ממשל

מלך דנמרק נושא תפקיד סמלי בלבד, כ"ראשון בין שווים" על פי הגדרת החוקה הדנית. סמכויות החקיקה מחולקות בין הממשלה לבין הפרלמנט הדני, הפולקטינג, אשר מונה 179 חברים. מערכת המשפט הדנית מהווה זרוע שלטונית נפרדת מהזרוע המחוקקת והמבצעת.
בחירות לפרלמנט נערכות כל 4 שנים, אולם בסמכותו של ראש הממשלה להכריז על בחירות מוקדמות. אם עוברת בפרלמנט הצעת אי-אמון כנגד ראש הממשלה, על כל הממשלה להתפטר.
ממשל > צבא וביטחון

האחריות להגנתה של דנמרק מוטלת על כוחות ההגנה של דנמרק, גוף צבאי בעל ארבע זרועות הכפוף למשרד ההגנה בממשלת דנמרק. נכון לשנת 2010 משרתים בכוחות ההגנה 24,200 אנשים בשירות קבע, 12,000 אנשי מילואים. וכ-51,000 איש במשמר המולדת. זרועות כוחות ההגנה הן:
הצבא המלכותי הדני
הצי המלכותי הדני
חיל האוויר המלכותי הדני
משמר המולדת הדני (כוח מתנדבים המבוסס ברובו על משרתי מילואים שתפקידו העיקרי הוא ההגנה על שטחי דנמרק).
דמוגרפיה

נכון ל-2017: דנמרק מונה כ-5,748,769 תושבים.
דנית היא השפה הנפוצה ביותר בדנמרק, אולם קבוצות קטנות בגבול גרמניה דוברות גרמנית.
נכון לשנת 2024, דנמרק נחשבת למדינה השנייה בדירוג המדינות המאושרות ביותר בעולם. בדו"ח האושר העולמי, שמשקף את התקופה שבין 2021 ל-2023 ופורסם במרץ 2024 מדורגת דנמרק במקום השני הרשימה. בקרב צעירים בני 30 ומטה, מדורגת דנמרק במקום החמישי בעולם.
דמוגרפיה > הגירה ולאום

כ-89.51% מתושבי דנמרק הם דנים (4,999,171 תושבים). המהגרים מהווים כ-10.49% (585,587 תושבים) מאוכלוסיית דנמרק; מהגרים עם רקע מערבי כ-3.60% (201,328 תושבים), מהגרים בלי רקע מערבי כ-6.89% (384,259 תושבים).[דרוש מקור]
כדי לעצור את זרם המהגרים והפליטים הלא חוקיים לתוך המדינה החליטה ממשלת דנמרק להציב פקחים ומצלמות וידאו בגבולות עם גרמניה ועם שוודיה, דבר שהכעיס את ראשי האיחוד האירופאי ואיים על חזון אירופה ללא גבולות. דנמרק נחשבת כיום למדינה האירופאית עם חוקי ההגירה הנוקשים ביותר.
דמוגרפיה > הגירה ולאום > מיעוטים לפי ארץ מוצא

| מדינה | 2011 | 2012 | אזרחות דנית |
| --- | --- | --- | --- |
| טורקיה | 60,031 | 60,390 | 30,884 |
| פולין | 29,864 | 31,720 | 6,968 |
| גרמניה | 31,263 | 31,475 | 9,357 |
| עיראק | 29,662 | 29,884 | 14,716 |
| לבנון | 24,089 | 24,279 | 20,474 |
| בוסניה והרצגובינה | 22,338 | 22,345 | 11,262 |
| פקיסטן | 21,152 | 21,642 | 11,432 |
| סומליה | 16,943 | 17,112 | 8,998 |
| נורווגיה | 16,141 | 16,320 | 3,449 |
| איראן |  | 15,656 |  |
דמוגרפיה > דת

נכון ל-2018: 62.9% מהדנים חברים בכנסיית המדינה, הכנסייה האוונגלית-לותרנית של דנמרק, 10% הם נוצרים אחרים (קתולים, אורתודוקסים ופרוטסטנטים). 1.1% בודהיסטים, 0.8% מוסלמים ו-0.5% יהודים. נטולי ההשתייכות הדתית התחלקו בין 13.8% אגנוסטיקנים ו-9.3% אתאיסטים.
דמוגרפיה > ילודה ופריון

הרכב הגילאים בדנמרק: בני 0–14: 17.69%, בני 15–64: 64.97%, בני 65 ומעלה 17.34%. קצב גידול האוכלוסייה עומד על 0.36%.
| שנה | לידות חי | דנים | אחר |
| --- | --- | --- | --- |
| 2011 | 58,998 | 49,214 | 9,784 |
| 2010 | 63,411 | 53,333 | 10,078 |
| 2009 | 62,818 | 53,264 | 9,554 |
| 2008 | 65,038 | 55,794 | 9,244 |
| שנה | פריון כללי | מהגרת ממוצא מערבי | מהגרת ממוצא מזרחי | נולדה בדנמרק ממוצא מערבי | נולדה בדנמרק ממוצא מזרחי | אישה דנית |
| --- | --- | --- | --- | --- | --- | --- |
| 2011 | 1.756 | 1.478 | 1.814 | 1.492 | 1.703 | 1.788 |
| 2010 | 1.875 | 1.562 | 1.942 | 1.830 | 1.901 | 1.904 |
| 2009 | 1.842 | 1.617 | 1.888 | 1.690 | 1.807 | 1.864 |
| 2008 | 1.892 | 1.580 | 1.981 | 1.547 | 2.037 | 1.912 |
| 2007 | 1.844 | 1.609 | 1.974 | 1.562 | 1.859 | 1.852 |
| 2006 | 1.847 | 1.655 | 2.036 | 1.487 | 2.046 | 1.847 |
| 2005 | 1.797 | 1.612 | 2.130 | 1.649 | 1.607 | 1.780 |
| 2004 | 1.775 | 1.545 | 2.293 | 1.448 | 1.749 | 1.741 |
| 2003 | 1.759 | 1.566 | 2.514 | 1.401 | 2.171 | 1.705 |
| 2002 | 1.756 | 1.502 | 2.750 | 1.548 | 1.705 | 1.690 |
| 2001 | 1.774 | 1.552 | 2.955 | 1.440 | 1.528 | 1.699 |
| 2000 | 1.797 | 1.561 | 3.110 | 1.559 | 1.649 | 1.720 |
| 1999 | 1.757 | 1.607 | 3.032 | 1.504 | 1.360 | 1.686 |
| 1998 | 1.743 | 1.543 | 3.047 | 1.601 | 1.739 | 1.676 |
יהדות דנמרק

ראשוני היהודים הגיעו לדנמרק בראשית המאה ה-17 וקיבלו זכויות מיוחדות כסוחרים, בנקאים וספקי צבא. הקהילה היהודית הגדולה ביותר התגוררה בבירה קופנהגן.
במהלך מלחמת העולם השנייה נכבשה דנמרק בידי הגרמנים. תחילה לא פגעו הנאצים ביהודים בשל התנגדות הממשלה הדנית שנותרה בשלטון. כשהנאצים עמדו לאסור את היהודים כדי לשלוח אותם למחנות השמדה, הודלף הדבר למחתרת הדנית, והיא ארגנה פעילות הצלה המונית. כ-7,500 יהודים הועברו במחתרת, באמצעות סירות דיג דרך הים, לשוודיה הנייטרלית, בפחות משלושה שבועות. כ-300 יהודים נתפסו בידי הנאצים ונשלחו למחנה טרזין, ובו נרצחו 17 (יש מחלוקת על המספר המדויק). על מבצע ההצלה העניק יד ושם לעם הדני את תואר חסידי אומות העולם. (ראו ערך ראשי – הצלת יהודי דנמרק).
כיום חיה בדנמרק קהילה המונה כ-7,500 יהודים.
יחסי דנמרק–ישראל

בין מדינת ישראל ודנמרק מתקיימים יחסים דיפלומטיים מלאים החל משנת 1949. כמו כן, שתי המדינות מקיימות שיתוף פעולה נרחב בנושאים שונים, בין היתר בתחומי תיירות ומסחר. לישראל יש שגרירות רשמית בקופנהגן, ולדנמרק יש שגרירות רשמית בתל אביב.
ביאורים

↑  זהו המוטו של המלכה, והוא משמש גם כמוטו הלאומי של המדינה
↑  השפה הגרינלנדית היא השפה הרשמית בגרינלנד
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
1 2  לא כולל טריטוריות מרוחקות
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  חיים יחיל, הסוציאליזם הסקאנדינבי, הוצאת הקיבוץ המאוחד 1966. פרק: דאניה - יסודות הדמוקרטיה, עמ'133-137
↑  בנות הברית מגישות..., המשקיף, 10 באפריל 1940
↑  נתקבלה הסכמת דנמרק לברית האטלנטית, הארץ, 28 במרץ 1949
↑   בלומברג, המחלה הדנית: כשמדינה שלמה מתמכרת לתרופה אחת, באתר TheMarker‏, 18 בדצמבר 2024
↑  Denmark's prime minister says Bernie Sanders is wrong to call his country socialist, Vox, ‏2015-10-31 (באנגלית)
↑  ynet, דנמרק: כל החשמל הופק מאנרגיית רוח לכמה שעות, באתר ynet, 12 ביולי 2015
↑  StatBank Denmark - data and statistics, www.statbank.dk
↑  WHR, WHR 2024 (עמ' 15), https://worldhappiness.report/, ‏מרץ 2024
↑   רונית דומקה, לאיזה מקום הגיעה ישראל במדד האושר העולמי - ומי המדינה המאושרת בעולם?, באתר TheMarker‏, 20 במרץ 2024
↑  WHR, WHR 2024 (עמ' 23), https://worldhappiness.report/, ‏מרץ 2024
↑  סוכנויות הידיעות, דנמרק עוצרת את חזון "אירופה ללא גבולות", באתר nrg‏, 15 במאי 2011
↑  נתוני האיחוד האירופי
↑  רון פונדק, בדנמרק זה לא יכול לקרות - מבצע הברחת יהודי דנמרק לשוודיה באוקטובר 1943, תל אביב: זמורה ביתן, 1996
↑  לני יחיל, הצלת היהודים בדניה - דמוקרטיה שעמדה במבחן, ירושלים: מאגנס ויד ושם, תשכ"ז
↑  סקירה כלכלית – דנמרק 2009, באתר משרד הכלכלה
| --- | --- |
בקרת זהויות :  NLI: 987007554807005171  BIBSYS: 90057288  BnF: cb11863400r (data)  CiNii: DA02348442  GND: 4010877-6  HDS: 003351  KulturNav: 6aaaca57-0205-4a6b-8d27-544b78bc87cd  LCCN: n79021597  MusicBrainz: 4757b525-2a60-324a-b060-578765d2c993  NARA: 10035775  NDL: 00561386  NKC: ge129115  NLA: 35034895  SUDOC: 026374196  UKPARL: nKTG13Hq  VIAF: 135958350   WorldCat (עם VIAF): 135958350 
האבנים הרוניות בילין הונחו במקומן על ידי גורם הזקן ובנו האראלד כחול-השן
הכוחות הדניים תוקפים בקרב דיבל במלחמת שלזוויג השנייה
מפת דנמרק בספר "קוסמוגרפיה" של סבסטיאן מינסטר, 1600
חוף בסקיין
טירת קרונבורג (בדנית: Kronborg slottet) שוכנת לחופי מצר ארסונד (Øresund) בעיר אלסינור (בדנית: Helsingør; באנגלית: Elsinore) שבצפון-מזרחו של האי שלן בדנמרק. הטירה הוקמה במיקום אסטרטגי סמוך לנקודה הצרה ביותר במצר ארסונד, שרוחבו מגיע בה ל-4 ק"מ בלבד. הטירה הוכרזה על ידי אונסק"ו כאתר מורשת עולמית תרבותי בשנת 2000
רוכבי אופניים בשעת העומס בקופנהגן. אופניים הם אמצעי תחבורה חשוב בדנמרק, הודות למדיניות ממשלתית ועירונית המעודדת את השימוש בהם.
ארמון קריסטיאנסבורג
סירה ששימשה להברחת יהודים מדנמרק לשוודיה, בשואה (התמונה מתוך מוזיאון יד ושם).
הכנסייה האורתודוקסית הרוסית

| --- | --- |
צלב הכנסייה הפרבוסלבית הרוסית (אנ')
קתדרלת ישו המושיע במוסקבה
קתדרלת ישו המושיע במוסקבה
 שורשים, סיווג והנהגה
 דת:  נצרות
 התפלג מ:  הפטריארכיה האקומנית של קונסטנטינופול 
 תאריך ייסוד:  15 בדצמבר 1448 
 מייסד:  אנדראס הקדוש, Nicholas II of Constantinople, פוטיוס, ולדימיר הראשון, נסיך קייב 
 מנהיג:  קיריל הראשון של מוסקבה 
 מספר מאמינים:  145 מיליון
 שפות:  סלאבית כנסייתית, בפסקה זו רשומה אחת נוספת שטרם תורגמה 
 ארגונים ופעילות
 מרכז:  קתדרלת ישו המושיע מנזר דנילוב (מקום מושב הפטריארך)
 מוסדות:  Chinese Orthodox Church, Patriarchal Exarchate in Western Europe, Belarusian Orthodox Church, Eparchy of Argentina and South America (Moscow Patriarchate), Patriarchal Exarchate in South-East Asia, Metropolitan District of Central Asia, Moscow Eparchy, Patriarchal Exarchate of Africa, Diocese of Vienna and Austria, Diocese of Berlin and Germany (Russian Orthodox Church), הכנסייה האורתודוקסית המולדובית, נצרות לטבית-אותודוקסית, Diocese of Budapest and Hungary, הכנסייה האורתודוקסית הרוסית הגולה, Estonian Orthodox Church of Moscow Patriarchate, הכנסייה האורתודוקסית האוקראינית, Orthodox Church in Japan (Moscow Patriarchate), Archdiocese of Russian Orthodox Churches in Western Europe, בפסקה זו רשומה אחת נוספת שטרם תורגמה 
 www.patriarchia.ru
 
הכנסייה האורתודוקסית (הפְּרָבוֹסלַבית) הרוסית (ברוסית: Русская православная церковь; בסלבית כנסייתית עתיקה: Ру́сскаѧ правосла́внаѧ цр҃ковь) היא כנסייה עצמאית, אוטוקפאלית, במסגרת הנצרות האורתודוקסית המזרחית. הכנסייה הרוסית מונהגת על ידי פטריארך מוסקבה ורוס כולה, תפקיד שממלא מאז 2009 קיריל הראשון. משתייכים לה כ-145 מיליון מאמינים ברחבי העולם, כולל רובם המוחלט של הנוצרים ברחבי ברית המועצות לשעבר וקהילות מהגרים שיצאו משטחיה. השם "פרבוסלבי" הוא תרגום מילולי של "אורתודוקסי" ("מחזיק באמונה הישרה") לרוסית עתיקה.